Consultări de urgență între Ucraina și aliații occidentali, înaintea summitului Trump–Putin din Alaska
Statele Unite, Ucraina și mai mulți aliați europeni urmează să se reunească în zilele următoare în Marea Britanie, într-un format restrâns, cu scopul de a coordona o poziție comună înaintea întâlnirii anunțate între președintele american Donald Trump și liderul de la Kremlin, Vladimir Putin. Summitul, prevăzut pentru 15 august în Alaska, ridică deja semne de întrebare în rândul partenerilor euro-atlantici.